НАЙ-ХУБАВИЯ  ПОДАРЪК  ЗА  КОЛЕДА

     В снежния ден тръгнах до магазина. Едно малко момиченце седеше в снега и плачеше. Попитах го защо плаче, а то ми отговори, че плаче, защото настъпва Коледа, а си няма дом. Каза, че й е много мъчно като гледа през прозорците на къщите как всяко дете си има семейство и се забавлява, а то си няма. Разплака се. Не можех да я утеша Реших, че на Коледа  най-хубавия  подарък за нея, ще е да си има семейство и да е на топло. 
      Прибрах се вкъщи, поговорих с мама. Разказах й за новата ми приятелка. Решихме да  сбъднем нейната мечта и да направим добрина. Върнах се, а момиченцето още плачеше. Успокоих я.  Казах, че ще й помогнем да се почувства по- добре. Тогава тя се зарадва и ме погледна с разплакани очи.. 
      Хванах я за ръка и я заведох у дома. Мама ни беше приготвила вечеря и ни чакаше с нетърпение. Хапнахме и си легнахме спокойно, след като татко ни прочете приказка. 
       На сутринта момиченцето беше много щастливо и развълнувано и с нетърпение чакаше Коледа, защото знаеше, че ще у дома ще бъде чудесно.  Вече ние двете си бяхме като сестрички. Целият ден играхме в снега . Беше страхотно! 
       На следващия ден беше Коледа. Сутринта под елхата намерихме много подаръци. Беше много забавно. Тя каза, че това е най-щастливата Коледа. От този ден нататък не сме се разделяли. Станахме едно задружно семейство, пълно с любов. 
      След тази случка аз осъзнах, че най-важното е не да имаш подарък за Коледа, а да си със семейството и с хората, които обичаш. Някои деца дори не знаят какво значи подарък, а аз имам най-големия подарък- семейството, подкрепата  и обичта му.

